PROIECT DIDACTIC
Disciplina: Geografie
Clasa: a V-a 
Timp disponibil: 45 min
Unitatea de învățare: Litosfera   
Tema / Unitatea de conținut: Procesele şi fenomenele geografice de risc: cutremure de pământ și erupții vulcanice
Unități de competență:  
1.1. Utilizarea unor termeni geografici în diferite contexte; 
1.3. Aprecierea unor elemente, procese și fenomene geografice observate direct sau indirect;
3.1. Perceperea situațiilor-problemă ale mediului la nivel local.

Obiective operaționale: La finele activității didactice elevii vor fi capabili:
O1 – Să definească noțiunile de: cutremur de pământ și erupție vulcanică, în baza analizei imaginilor propuse;
O2 – Să enumere cauzele și consecințele fenomenelor geografice de risc în baza textului din manual;
O3 – Să demonstreze cunoașterea regulilor de comportare în diferite contexte de viață;
O4 – Să propună măsuri raționale de diminuare a riscurilor care pot fi provocate de fenomenele geografice de risc.

Tehnologie didactică
· Metode/Tehnici: discuția dirijată, asaltul de idei, problematizarea, descoperirea, observarea, lucrul cu manualul și hărțile tematice, exercițiul, tabelul lacunar, dialogul dirijat, expunerea, comparația, studiul de caz, analiza imaginilor.
· Forme de organizare a activității:  
Activități frontale, individuale, în grup, în perechi.
· Resurse didactice: 
1. P.Prunici, Z. Calanda, M.Prunici, N. Râmbu,  Geografie, Manual pentru clasa a V-a.  Editura  Lumina, Chișinău 2020;
2. Atlasul geografic școlar; 
3. Prezentare PPT, imagini;
4. https://nutremurlacutremur.ro/ 

	1. Profesorul solicită elevilor să analizeze imaginile expuse la ecran și să identifice acțiunea pozitivă a omului asupra reliefului.
- la ecran sunt expuse terase, diguri, baraje, canale, cariere, ș.a.
2. Discuție dirijată cu referire la riscurile de apariție a unor pericole și consecințe iminente, rezultate atât ca rezultat al neglijenței umane precum și ca rezultat al unor fenomene și procese naturale.
3. Prezentarea subiectului/obiectivelor lecției.
	Observarea
Fotolimbajul 
Asalt de idei
Discuția dirijată
Expunerea

	Realizarea sensului
Informează-te!
Analizează!
Aplică!

	1. Profesorul solicită elevilor:
- să expună ce cunosc despre cutremurele de pământ?
- să povestească experiența pe care au avut-o atunci când au simțit un cutremur de pământ?
- să urmărească fig. 37 din manual pag. 35 și să identifice care sunt deosebirile dintre epicentrul şi hipocentrul unui cutremur? 
- să observe care este cel mai apropiat hipocentru faţă de Republica Moldova? 
- să descrie intensitatea cutremurelor de pământ după scara Richter?
1. Exercițiu de identificare a părților componente ale unui vulcan, analiza imaginii expuse la ecran și a fig. 40 din manual. Notarea părților componente în caiete.
[image: ]
3.https://www.geo-spatial.org/vechi/images/3362.gif  - observarea unei erupții vulcanice prin simularea ei 

4. Activitate individuală - ,,Lipsită cu desăvârșire de teren sedimentar, Islanda e alcătuită numai din tuf vulcanic, adică dintr-o aglomerare de pietre și stânci de o compoziție poroasă. Înainte de existența vulcanilor, insula era formată dintr-un masiv de bazalt, care s-a ridicat încet deasupra valurilor, împins de o puternică forță internă. Focurile dinăuntru încă nu erupseseră în afară.
Dar mai târziu se căscă o crăpătură largă în lungul insulei, de la sud-vest spre nord-est, prin care se revărsă, încetul cu încetul, toată pasta trahitică. Crăpătura fiind imensă, materiile topite zvârlite din măruntaiele Pământului se întinseră liniștit, în straturi uriașe, formând doar ici-colo coline. [...]
Datorită acestei revărsări, insula s-a înălțat considerabil deasupra nivelului mării și, ca urmare, forța ei de rezistență a crescut foarte mult. [...] Astfel, prin ridicarea scoarței, s-au născut vulcanii, în vârful cărora s-a format subit câte un crater.” (Călătorie spre centrul Pământului, de Jules Verne)
1. Ce tip de insulă este Islanda? Cum s-a format aceasta?
2. Dintre componentele unui vulcan, care este menționat în text?

5. Lucrul în grup (clasa este repartizată în 2 grupuri) care vor lucra cu textul din manual pentru identificarea cauzelor și consecințelor acestor fenomene naturale de risc, pag. 35-36 și completarea organizatorului grafic:  cauze – consecințe – măsuri
                                            
  Cauze                                          Consecințe                                    Măsuri de diminuare


6. Invitație la gândire critică – De ce nu pot fi oprite sau reduse frecvența producerii fenomenelor geografice de risc?

7. Lucrul în grup- Elaborați după modelul propus sau după recomandările din manual pag. 38: Regulile de comportament ale unui elev de clasa a V-a înaintea, în timpul producerii și după erupția unui vulcan. 
Regulile de comportament ale unui elev de clasa a V-a în cazul producerii unui fenomen geografic de risc:
	Fenomenul 
	Reguli de întreprins

	
	Înaintea producerii
	În timpul
	După producere

	Cutremure de pământ
	-Pregătește din timp cu familia o trusă de prim ajutor;
-Comunicați cu familia și stabiliți un plan în caz de urgență...
	-Adăpostește-te într-un loc sigur, sub un perete rezistent de exemplu...
	-Nu părăsi încăperea imediat după cutremur;
-În cazul evacuării respectă indicațiile autorităților...

	Erupții vulcanice


	
	
	



	Expunerea
Observarea 
Analiza imaginilor

Lucrul cu textul din manual

Problematizare


Analiza modelului propus

Lectura ghidată







Observarea

Lucrul cu textul

Organizatorul grafic cauză – efect
Problematizarea 





Tabelul lacunar







	Reflecție
Apreciază!
Argumentează!

	1. https://www.youtube.com/watch?v=RYJQSrfY2_c  - Identificați acțiunile necesare pe care le vei întreprinde în timpul unui cutremur de pământ dacă te afli la școală. Ce vei face după producerea cutremurului?
2. Lucrul în grup- Pentru următoarele situații, comentați comportamentul personajelor. Au procedat corect? Dacă nu, cum ar fi trebuit să reacționeze? Ce măsuri pot lua pentru a remedia greșelile eroilor din situațiile propuse?
I. Ionel și Andreea se joacă în fața blocului în care locuiesc. Părinții lor lucrează, iar ei sunt singuri. La ora 12, primesc un mesaj de la un coleg care le spune că la ora 16 se va produce un cutremur extrem de puternic în localitatea lor. Lui Ionel îi este frică să mai intre în casă și rămâne în fața blocului. Andreea nu îl crede pe acest coleg și pleacă în casă, dar este pregătită ca, în cazul producerii unui cutremur, să se așeze sub tocul ușii.
II. Paul și Iulian sunt prieteni foarte buni și foști colegi de școală. Amândoi vor să cumpere un teren pe care să își construiască fiecare o casă. Găsesc un teren situat pe un versant, într-o zonă de podiș. Deoarece pe acest teren erau mulți copaci și nu își putea construi casa dorită, Paul taie toți copacii și își construiește o casă mare, cu două etaje. Iulian preferă să construiască o casă mai mică și să taie doar câțiva copaci. Mai mult, în locul copacilor pe care a fost nevoit să îi taie, plantează alții în curte. Peste doi ani, Paul observă că apar tot mai multe crăpături în pereții casei sale, dar și pe terenul său. Se uită la casa și la terenul prietenului său și nu observă nicio crăpătură. Nu-și poate explica de ce se crapă pereții casei sale și, mai ales, nu știe cum să oprească apariția crăpăturilor.
III. Marian este primarul unei localități. În apropierea acesteia, la 20 de kilometri distanță, se descoperă resurse bogate de subsol. Marian dorește să înceapă cât mai repede exploatarea lor, dar pentru aceasta trebuie să construiască un drum. Drumul nu poate fi construit decât prin două locuri. Prima variantă presupune construirea unui drum de 20 de kilometri care trece printr-o zonă foarte abruptă, cu vegetație redusă. A doua variantă presupune construirea unui drum de 40 de kilometri, care trece printr-o zonă fără denivelări. Pentru că a doua variantă costă mai mult, primarul o alege pe prima. Drumul este construit într‑un an, iar după 6 luni de la darea în folosință o porțiune de 5 metri din drum se prăbușește.
3. Atenționează elevii despre numărul de urgență  - 112 în caz de pericol, inclusiv pentru fenomenele geografice de risc.

Discuția dirijată

Acționează!

	Se propune elevilor să elaboreze un proiect: „PLANUL DE URGENȚĂ AL FAMILIEI”
Fiecare familie trebuie să aibă un „Plan de urgență în caz de cutremur”. Este important ca toți membrii familiei să cunoască poziția comutatoarelor electrice, a tabloului de siguranțe, a racordurilor pentru alimentarea cu gaze și apă, a ferestrelor și a ușilor de acces. Discută cu părinții tăi despre fiecare dintre aceste aspecte și învață să manevrezi cu diferitele echipamente din casă. Realizează împreună cu părinții tăi un plan detaliat pentru situații de urgență (în afară de cutremure, în locuințe mai pot izbucni incendii, se pot produce explozii, scurgeri de gaze, scurt‑circuite și alte fenomene care să necesite un plan de acțiune!).

	Proiect individual 

